《送王壬秋孝廉入蜀 其一》
清代·李桓

言指齐东路，幡然入蜀行。招邀皆旧好，慷慨见平生。

古道谁堪托，奇才不可名。慎旃天下险，幕府正论兵。

作者简介：（1827—1891）清湖南湘阴人，字叔虎，号黼堂。李星沅子。以荫官道员至江西，累官至布政使。以故罢归。家居二十年，搜罗清代自天命至道光前人物资料，成《国朝耆献类征》、《国朝贤媛类征》，另有《宝韦斋类稿》。